CELEX: 32011R1161
Language: sl
Date: 2011-11-14 00:00:00
Title: Uredba Komisije (EU) št. 1161/2011 z dne 14. novembra 2011 o spremembi Direktive 2002/46/ES Evropskega parlamenta in Sveta, Uredbe (ES) št. 1925/2006 Evropskega parlamenta in Sveta ter Uredbe Komisije (ES) št. 953/2009 glede seznamov mineralnih snovi, ki se lahko dodajo živilom Besedilo velja za EGP

15.11.2011   
            
            
               SL
            
            
               Uradni list Evropske unije
            
            
               L 296/29
            
         UREDBA KOMISIJE (EU) št. 1161/2011
   z dne 14. novembra 2011
   o spremembi Direktive 2002/46/ES Evropskega parlamenta in Sveta, Uredbe (ES) št. 1925/2006 Evropskega parlamenta in Sveta ter Uredbe Komisije (ES) št. 953/2009 glede seznamov mineralnih snovi, ki se lahko dodajo živilom
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (1) in zlasti člena 4(5) Direktive,
   ob upoštevanju Uredbe (ES) št. 1925/2006 Evropskega Parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (2) ter zlasti člena 3(3) Uredbe,
   ob upoštevanju Direktive 2009/39/ES Evropskega parlamenta in Sveta z dne 6. maja 2009 o živilih za posebne prehranske namene (3) in zlasti člena 4(3) Direktive,
   po posvetovanju z Evropsko agencijo za varnost hrane (v nadaljnjem besedilu: EFSA),
   ob upoštevanju naslednjega:
   
               (1)
            
            
               Priloga II k Direktivi 2002/46/ES določa seznam vitaminov in mineralnih snovi, ki se lahko uporabljajo v proizvodnji prehranskih dopolnil. Uredba Komisije (ES) št. 1170/2009 (4) je nadomestila prilogi I in II k Direktivi 2002/46/ES. Sprejeti je treba spremembe seznama iz Priloge II k Direktivi 2002/46/ES, kakor je bila spremenjena z navedeno uredbo, v skladu z zahtevami iz člena 4 in s postopkom iz člena 13(3) navedene direktive.
            
         
               (2)
            
            
               Priloga II k Uredbi (ES) št. 1925/2006 določa seznam vitaminov in mineralnih snovi, ki se lahko dodajo k živilom.
            
         
               (3)
            
            
               Priloga k Uredbi Komisije (ES) št. 953/2009 (5) določa seznam snovi, ki se lahko dodajo za posebne prehranske namene v živilih za posebne prehranske namene.
            
         
               (4)
            
            
               EFSA je ocenila nove mineralne snovi za uporabo v živilih. Snovi, za katere je EFSA izrekla pozitivno mnenje, je treba dodati na sezname navedenih aktov.
            
         
               (5)
            
            
               Posvetovanje z zainteresiranimi stranmi je bilo izvedeno prek svetovalne skupine za prehranjevalno verigo ter zdravje živali in rastlin, upoštevale pa so se tudi posredovane pripombe.
            
         
               (6)
            
            
               Direktivo 2002/46/ES, Uredbo (ES) št. 1925/2006 in Uredbo (ES) št. 953/2009 je zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Točka B Priloge II k Direktivi 2002/46/ES se spremeni:
   
               (a)
            
            
               za vnosom „železov fosfat“ se vstavita naslednja vnosa:
               „amonijev železov fosfat
               natrijev železov EDTA“;
            
         
               (b)
            
            
               za vnosom „natrijeve soli ortofosforne kisline“ se vstavita naslednja vnosa:
               „natrijev sulfat
               kalijev sulfat“.
            
         Člen 2
   Točka 2 Priloge II k Uredbi (ES) št. 1925/2006 se spremeni:
   
               (a)
            
            
               za vnosom „železov sulfat“ se vstavita naslednja vnosa:
               „amonijev železov fosfat
               natrijev železov EDTA“;
            
         
               (b)
            
            
               za vnosom „kromov (III) sulfat in njegov heksahidrat“ se vstavi naslednji vnos:
               „kromov pikolinat“.
            
         Člen 3
   Kategorija 2 (minerali) Priloge k Uredbi (ES) št. 953/2009 se spremeni:
   
               (a)
            
            
               za vnosom „železov sulfat“ se vstavita naslednja vnosa:
               
                           „amonijev železov fosfat
                        
                        
                           x
                        
                        
                            
                        
                     
                           natrijev železov EDTA
                        
                        
                           x“
                        
                        
                            
                        
                     
         
               (b)
            
            
               za vnosom „kromov (III) sulfat in njegov heksahidrat“ se vstavi naslednji vnos:
               
                           „kromov pikolinat
                        
                        
                           x“
                        
                        
                            
                        
                     
         Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. novembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 183, 12.7.2002, str. 51.
   
      (2)  UL L 404, 30.12.2006, str. 26.
   
      (3)  UL L 124, 20.5.2009, str. 21.
   
      (4)  UL L 314, 1.12.2009, str. 36.
   
      (5)  UL L 269, 14.10.2009, str. 9.